**Γενεόγραμμα- βασικά σημεία**

* Αφορά ένα γενεαλογικό δένδρο τουλάχιστον τριών γενεών που περιέχει πληροφορίες για μέλη οικογενειών, τις σχέσεις τους κ.λπ. Παρουσιάζονται σχηματικά πληροφορίες, που επιτρέπουν να έχεις πολλά στοιχεία μαζί για μια οικογένεια, ένα άτομο, ένα πρόβλημα.
  + Που συμπληρώνεται σιγά σιγά μέσα στον χρόνο.
* Θεωρητικά συνδέεται με τη Σχολή του Bowen. Στα χρόνια έχει «απλωθεί» σε πολλές παραλλαγές.

**Δίνει πληροφορίες σε 3 επίπεδα**:

1. Χαρτογράφηση της οικογενειακής δομής.

2. Καταγραφή πληροφοριών για την οικογένεια.

3. Σκιαγράφηση των σχέσεων της οικογένειας.

**Αφορά:**

* Δημογραφικά στοιχεία (ηλικίες, ημερομηνίες γέννησης / θανάτου, περιοχές, επαγγέλματα, εκπαίδευση)
* Πληροφορίες ιατρικής, συναισθηματικής, συμπεριφορικής λειτουργικότητας, σοβαρά και κρίσιμα οικογενειακά γεγονότα (μεταβατικά στάδια, αλλαγές σε σχέσεις, μετανάστευση, επιτυχίες, απώλειες, κ.λπ.)
* Πληροφορίες για το παρουσιαζόμενο πρόβλημα στο ευρύτερο πλαίσιο του προβλήματος.
  + Το παρουσιαζόμενο πρόβλημα και το άμεσο οικογενειακό περιβάλλον. Ποιος μένει στο σπίτι? Πώς κάθε πρόσωπο σχετίζεται Πού μένουν άλλα μέλη της οικογένειας Ρωτάμε όνομα, ηλικία, φύλο για κάθε άτομο. Ποια μέλη ξέρουν για το πρόβλημα;
  + Πώς το βλέπει ο καθένας και πώς το αντιμετωπίζει; Είχε κανείς στην οικογένεια παρόμοια προβλήματα; Τι λύσεις επιχειρήθηκαν και από ποιον / ους σ εκείνες τις περιστάσεις; Ρωτάμε, επίσης, για προηγούμενες προσπάθειες να πάρουν βοήθεια για το πρόβλημα.
  + Ψάχνουμε για ικανότητες και τρόπους προσαρμογής της οικογένειας σε τέτοιες αλλαγές. Ρωτάμε για την ιστορία συγκεκριμένων προβλημάτων. Πώς άλλαξαν ή όχι τα σταθερά σχήματα της οικογένειας σε διαφορετικές περιόδους (πριν το πρόβλημα, όταν άρχισε το πρόβλημα, όταν ζήτησαν βοήθεια για πρώτη φορά, σημερινή κατάσταση). Πώς βλέπει η οικογένεια το μέλλον του προβλήματος;
  + Οι ερωτήσεις περιλαμβάνουν: Πότε άρχισε το πρόβλημα; Ποιος το εντόπισε πρώτα; Ποιος το νόμιζε σοβαρό ή όχι; Ήταν οι οικογενειακές σχέσεις διαφορετικές πριν αρχίσει το πρόβλημα; Τι άλλα προβλήματα υπήρχαν; Βλέπει η οικογένεια το πρόβλημα να χει αλλάξει; Σε τι; Για καλύτερα ή χειρότερα; Τι θα συμβεί στην οικογένεια αν συνεχισθεί το πρόβλημα; Αν φύγει από τη μέση; Πώς μοιάζει το μέλλον; Τι αλλαγές είναι πιθανές στο μέλλον για την οικογένεια;
* Πληροφορίες για τις σχέσεις στις διάφορες γενιές. Για το άμεσο οικογενειακό περιβάλλον και για το ευρύτερο της διευρυμένης οικογένειας και των κοινωνικών συστημάτων.
  + Οικογενειακές σχέσεις και ρόλους
  + Υπάρχουν μέλη της οικογένεια που δεν μιλιούνται ή υπήρξε κάποια περίοδος που αυτό συνέβαινε; Υπάρχουν κάποιοι που έχουν σοβαρές συγκρούσεις;
  + Οι ρόλοι στο οικογενειακό σχετίζεσθαι.
  + Ποιος έχει ποιον ρόλο? (δεν ρωτάει ο ειδικός- ακούει τις «ταμπέλες», τα παρατσούκλια και ρωτάει, κ.λπ.)
* Για την παρούσα οικογενειακή κατάσταση σε σχέση με την ιστορία και τα ιστορικά γεγονότα της οικογένειας.
  + Ιστορίες καταγωγής
  + Εθνικότητες
  + Μυστικά
  + Η ιστορία της οικογένειας και η σύνδεσή της με ιστορικά γεγονότα (για παράδειγμα, οικονομική κρίση και ασθένειες, αυτοκτονία, γάμος ή/και γέννηση το 1940, κ.λπ.). Πώς αντέδρασε η οικογένεια όταν ένα συγκεκριμένο μέλος γεννήθηκε. Από πού πήρε το όνομα ή ποιο θα έπρεπε να πάρει κλπ.
* Για θέματα εύκολα έως πιο δύσκολα που προκαλούν άγχος.
* Για φανερά γεγονότα και δεδομένα, κρίσεις του ερωτώμενου για τη λειτουργικότητα και τις σχέσεις και υποδεικνύει οικογενειακά σταθερά σχήματα ή/και διαγενεακά (patterns).
* Πληροφορίες για τη διευρυμένη οικογένεια όλων των ενηλίκων που εμπλέκονται. Το κοινωνικό πλαίσιο Ρωτάμε για όλους τους σημαντικούς στην οικογένεια.
* Για θανάτους.
  + Πώς αντέδρασε η οικογένεια όταν ένα συγκεκριμένο μέλος πέθανε;
  + Ποιος το πήρε πιο βαριά;
  + Ποιος πιο ελαφριά;
  + Ποιοι πήγαν στην κηδεία;
* Για μετακινήσεις (μετανάστευση, σπουδές, κ.λπ.)
  + Πότε και γιατί η οικογένεια μετανάστευσε;
  + Πόσες γενιές ζουν εδώ; κ.λπ.

**Άλλα θέματα που ανακύπτουν σιγά σιγά**

* Υπάρχουν σοβαρά οργανικά ή ψυχικά προβλήματα; Πότε άρχισαν; Τι έγινε; Ποια είναι η κατάσταση των προβλημάτων αυτών τώρα;
* Αλλαγές εργασίας; Ανεργία; Ευχαρίστηση από τη δουλειά; Ποιος άλλος εργάζεται; Του αρέσει; Η οικονομική κατάσταση σε σχέση με τους συγγενείς;
* Φάρμακα, ναρκωτικά και αλκοόλ. Χρήση; Κάποιος πίνει πολύ; Ποιος άλλος το βλέπει/λέει αυτό;
* Προβλήματα με το Νόμο Για ποιο λόγο; Πότε; Τι έγινε;

**Πώς οργανώνεται το υλικό αυτό;**

* Επαναλαμβανόμενα συμπτώματα, σχέσεις ή σχήματα λειτουργικότητας στην οικογένεια και στις γενιές.
* Επαναλαμβανόμενα τρίγωνα, συμμαχίες, cut-off, σχήματα συγκρούσεων, υπέρ- και υπό-λειτουργικότητα.
* Συμπτώσεις ημερομηνιών. Για παράδειγμα, ο θάνατος ενός μέλους ή η επέτειος του θανάτου συμπίπτει με την έναρξη του συμπτώματος σε ένα άλλο. Η ηλικία στην έναρξη του συμπτώματος σ ένα μέλος συμπίπτει με ενός άλλου με σύμπτωμα. Η επίδραση αλλαγών και εκτός χρόνου μεταβάσεων στο κύκλο ζωής: (γεννήσεις, γάμοι, θάνατοι που συμβαίνουν εκτός προγραμματισμού ή νορμάλ χρόνου).
  + Τι νόημα κάνουν στους ίδιους? Το έχουν προσέξει; Και τι νόημα του έχουν προσδώσει; Δεν το έχουν προσέξει; Γιατί;
* Δομή της οικογένειας - Σύνθεση του σπιτικού - πυρηνική οικογένεια- μονογονεϊκή; - οικογένειας από δεύτερο/ τρίτο γάμο;- «σπιτικό» τριών γενεών;/που περιλαμβάνει τη διευρυμένη οικογένεια ή /και μέλη εκτός οικογένειας;
* Αδερφικό υποσύστημα. Σειρά γέννησης – φύλο -διαφορά ηλικίας - χρονική στιγμή γέννησης στην ιστορία της οικογένειας - χαρακτηριστικά του παιδιού – προγραμματισμένο παιδί; - γονικές στάσεις και προκαταλήψεις για τις διαφορές του φύλου -η θέση του παιδιού στη σειρά γέννησης σε σχέση με εκείνη του γονιού, κ.λπ.
  + Εξετάζοντας απλά τη δομή της οικογένειας μπορείς να κάνεις υποθέσεις για συγκεκριμένα θέματα, ρόλους και σχέσεις που κατόπιν μπορεί να διερευνήσεις.
* Οι ηλικίες και οι ημερομηνίες στο γενεόγραμμα επιτρέπουν να δούμε σε τι μεταβάσεις του κύκλου ζωής προσαρμόζεται η οικογένεια και αν τα γεγονότα του κύκλου ζωής λαμβάνουν χώρα σε προσδοκώμενο χρόνο.
  + Αν δεν υπάρχει προσαρμογή, μπορούμε να ψάξουμε πιθανές δυσκολίες στη μετάβαση της φάσης.
* Επανάληψη σταθερών σχημάτων δια μέσου των γενεών Σταθερά σχήματα λειτουργικότητας - σχήματα σχέσεων – σταθερά σχήματα δομής.
* Η επισήμανση αυτών και η αναγνώρισή τους, η νοηματοδότησή τους από τα ίδια τα μέλη τους βοηθά να  τα αλλάξουν- αν παρεμποδίζουν την εξέλιξη.
* Ευαισθησία σε πολιτικά και κοινωνικά γεγονότα, σε γεγονότα μέσα στο ευρύτερο κοινωνικό, οικονομικό και πολιτικό γίγνεσθαι - αντιδράσεις επετείων, κ.λπ.
  + Ποιος αντιδρά πιο πολύ;
  + Ποιος λιγότερο;
  + Ποιος θυμάται; Γιατί;
  + Ποιος δεν θυμάται; Γιατί;